ครม.เคาะ “ช้อปดีมีคืน” ลดหย่อนภาษี 4 หมื่นบ. เริ่ม 1 ม.ค.-15 ก.พ.66
คณะรัฐมนตรีเห็นชอบมาตรการ “ช้อปดีมีคืน” นำค่าใช้จ่ายมาลดหย่อนภาษีสูงสุด 4 หมื่นบาท เริ่มตั้ง 1 ม.ค.-15 ก.พ.66
คณะรัฐมนตรีเห็นชอบมาตรการ “ช้อปดีมีคืน” นำค่าใช้จ่ายมาลดหย่อนภาษีสูงสุด 4 หมื่นบาท เริ่มตั้ง 1 ม.ค.-15 ก.พ.66
20 ธ.ค. 2565

ผู้สื่อข่าวรายงานว่า คณะรัฐมนตรี เห็นชอบ “ช้อปดีมีคืน” 2566 เป็นที่เรียบร้อยแล้ว โดยรายละเอียดเบื้องต้น กระทรวงการคลัง จะเปิดให้ประชาชนนำค่าใช้จ่ายจากการซื้อสินค้าและบริการ มาลดหย่อนภาษีได้ตามจำนวนที่จ่ายจริง วงเงินสูงสุด 40,000 บาทต่อคน
สำหรับระยะเวลา “ช้อปดีมีคืน”  เริ่มตั้งแต่ 1 มกราคม -15 กุมภาพันธ์ 2566 รวมระยะเวลา 46 วัน
ส่วนสินค้าและบริการที่ใช้ลดหย่อนภาษี “ช้อปดีมีคืน” มีดังนี้
สินค้าและบริการทั่วไปที่เสียภาษีมูลค่าเพิ่ม (VAT)
หนังสือ (รวมถึง e-book)
สินค้า OTOP ที่ลงทะเบียนกับกรมพัฒนาชุมชนแล้ว
(ยกเว้นค่าซื้อสุรา เบียร์ ไวน์ ยาสูบ รถยนต์ จักรยานยนต์ เรือ ค่าที่พักโรงแรม ค่าไกด์นำเที่ยว ค่าสาธารณูปโภค ค่าน้ำประปา ค่าไฟฟ้า ค่าโทรศัพท์ ค่าอินเทอร์เน็ต และค่าเบี้ยประกัน)
เบื้องต้นกระทรวงการคลัง ประเมินว่า มาตรการช้อปดีมีคืน จะทำให้กรมสรรพากรสูญเสียรายได้กว่า 8,200 ล้านบาท แต่จะส่งผลดีให้เกิดเงินหมุนเวียนในระบบกว่า 5.6 หมื่นล้านบาท กระตุ้นเศรษฐกิจได้กว่า 0.1-0.2% ในปี 2566